नई दिल्ली: मलयालम ऐक्ट्रेस प्रिया प्रकाश वारिएर का आंख - और भाैहें वाला वीडियो इंटरनेट पर वायरल हुआ और रातों-रात पूरे देश में फैल गया. अब प्रिया की पॉपुलरिटी से अमूल जैसी बड़ी कंपनी भी नहीं बच पाई है. एड में क्रिएटिविटी से अलग पहचान बनाने वाली डेयरी कंपनी अमूल ने अब प्रिया प्रकाश पर कार्टून बनाया है. अमूल ने प्रिया के आंख और भौहें वाले अंदाज को फीचर किया है. कंपनी ने टैग लाइन दी है 'Wink all, Wink all, Little star'. इस एड में अमूल गर्ल बिल्कुल प्रिया प्रकाश की तरह ही आंख और भौह का इशारा करती नजर आ रही है. एड में दिख रहा करेक्टर ने प्रिया की तरह स्कूल यूनिफॉर्म पहनी है और हेयर स्टाइल भी उन्हीं की तरह है.